Document ID: /roh_data/filtered/Billingualer_Corpus_interleaved-de-rm.jsonl.gz/1182

This is a text translated from German to Rumantsch Grischun.
Kantonsförster Andrea Florin geht in Pension

Der Kantonsförster Andrea Florin ist in Pension gegangen. Auf Ende August verwirklichte Andrea Florin seinen Wunsch, vorzeitig in Pension zu gehen. Er tat dies, nachdem er von der Regierung des Kantons Graubünden im Jahre 1985 zum Forstinspektor gewählt worden war. Forstinspektor - Kantonsoberförster - Chef Amt für Wald: wie er angesprochen wurde, war ihm nicht so wichtig. Viel mehr Wert legte er auf Verbindlichkeit. Verbindlichkeit von Abmachungen aber auch von Anordnungen, solche die er entgegennahm und solche, die er weitergab.

Als oberster Bündner Förster fiel seine Tätigkeit in eine Zeit, als von Waldsterben die Rede war, der Schutz und die Nutzung des Waldes die Balance suchten, aber auch überkommene Organisationsstrukturen an ihre Grenzen stiessen. Andrea Florin hat den Wald als Gabe und Aufgabe verstanden. So wie der Wald ohne Lärm lebt und Zukunftsglaube vermittelt, hat der Kantonsförster seine Aufgabe glaubwürdig und solid wahrgenommen. Nicht was kurzfristig Erfolg bringt, sondern was den kommenden Menschen dienen wird, darin liegt der Wert des Waldes - das war seine Einstellung zum Wald. Die verantwortungsvolle Nutzung war ihm dabei ebenso ein Anliegen wie mehr Effizienz in der Waldwirtschaft. Wenn Andrea Florin heute bedauert, dass die Bundespolitik den Wald mehr und mehr im Stich lasse, spricht daraus seine Sorge, was geschieht, wenn unsere Wälder überaltert und ihre Schutzfunktion nicht mehr erfüllen können.

Andrea Florin ist Neuem nie aus dem Weg gegangen, wenn es sich als zukunftsgerichtet und chancenreich für den Bündner Wald herausstellte. Wenn der eine zieht und der andere stösst, verbiegt sich das Blatt der Hobelzahnsäge. Für den sauberen Schnitt kommt es auf das fein aufeinander abgestimmte und wechselseitige Ziehen an. Es gab auch schwierige Situationen, wie die Neuorganisation des kantonalen Forstdienstes, bei denen sich das Blatt auch einmal verbog. Andrea Florin gelang es mit seiner umgänglichen aber in der Sache bestimmten Art, auch solche Situationen zu meistern. Er gibt seinem Nachfolger, Reto Hefti, eine Aufgabe weiter, die auf Dauer angelegt ist und Ausdauer erfordert. In den vergangenen zwanzig Jahren hat Andrea Florin viele Voraussetzungen dafür geschaffen, dass der Bündner Wald eine gute Zukunft hat. Für seine Verdienste um den Bündner Wald und die Führung des kantonalen Forstdienstes danke ich ihm. Ich gönne es ihm, wenn er auf einem seiner künftigen Waldspaziergänge mit Gattin und Enkelkindern sich nicht mehr um Leistungsziele, Indikatoren und Budgetvorgaben kümmern muss, sondern Fauna und Flora des Waldes geniessen kann.

Regierungsrat Stefan Engler, Vorsteher Bau-, Verkehrs- und Forstdepartement Graubünden

Gremium: Bau-, Verkehrs- und Forstdepartement

Quelle: dt Bau-, Verkehrs- und Forstdepartement

Data: 20.09.2006

Il selvicultur chantunal Andrea Florin va en pensiun

Il selvicultur chantunal Andrea Florin è ì en pensiun. Per la fin d'avust ha Andrea Florin realisà ses giavisch dad ir anticipadamain en pensiun. El ha fatg quai, suenter ch'el era vegnì elegì da la regenza dal chantun Grischun l'onn 1985 sco inspectur forestal. Inspectur forestal - selvicultur chantunal - schef da l'uffizi forestal: co ch'el vegniva titulà, n'era betg uschè impurtant per el. Pli impurtanta per el era l'obligaziun. L'obligaziun da cunvegnas, ma er d'ordinaziuns, talas ch'el retschaveva e talas ch'el deva vinavant.

Sco emprim selvicultur dal Grischun ha sia activitad gì lieu durant in temp, nua ch'ins discurriva da la mort dal guaud, nua che la protecziun e l'utilisaziun dal guaud tschertgavan la ballantscha, ma er nua che structuras d'organisaziun tradiziunalas han cuntanschì lur cunfins. Andrea Florin ha chapì il guaud sco donaziun e sco incumbensa. Sco quai ch'il guaud viva senza canera ed intermediescha la fidanza en il futur, ha il selvicultur chantunal ademplì sia incumbensa en moda vardaivla e solida. Betg quai che porta success a curta vista, mabain quai che vegn a servir als umans futurs è la valur dal guaud - quai era sia tenuta envers il guaud. Per el era il niz cun responsabladad ina finamira gist uschè impurtanta sco dapli effizienza en l'economia forestala. Sche Andrea Florin deplorescha oz che la politica federala tralascha pli e pli il guaud, exprima el ses quità per quai che capita, sche noss guauds èn vegls e na pon betg pli ademplir lur funcziun da protecziun.

Andrea Florin n'è mai ì ord pes a novaziuns, sche quellas sa mussavan sco prospectivas e purtavan schanzas per il guaud grischun. Sch'in tira e sche l'auter stauscha, sa storscha il plat da la resgia. Per in tagl net stoi vegnir tratg en moda bain coordinada e vicendaivla. Igl ha dà er situaziuns difficilas, sco la nova organisaziun dal servetsch forestal chantunal, nua ch'il plat da la resgia è er sa sturschì ina giada. Cun ses far e demanar gentil, ma er segir en chaussa, èsi reussì ad Andrea Florin da dumagnar er talas situaziuns. A ses successur Reto Hefti surdat el ina incumbensa che sa basa sin la cuntinuitad e che pretenda perseveranza. Durant ils ultims 20 onns ha Andrea Florin stgaffì bleras premissas per ch'il guaud grischun haja in bun avegnir. Per ses merits per il guaud grischun e per avair manà il servetsch forestal chantunal al engraziel jau. Jau al poss cuir, sch'el na sto - sin ina da sias spassegiadas tras il guaud cun sia dunna, cun sias biadias e cun ses biadis - betg pli s'occupar da finamiras da prestaziun, dad indicaturs e da directivas dal preventiv, mabain po giudair la fauna e la flora dal guaud.

Cusseglier guvernativ Stefan Engler, schef dal departament da construcziun, traffic e selvicultura dal Grischun

Gremi: departament da construcziun, traffic e selvicultura

Funtauna: rg departament da construcziun, traffic e selvicultura

Data: 20.09.2006